केसरी हत्याकांड की सीबीआई जांच होगी  
बिहार के पूर्णिया से भाजपा विधायक राजकिशोर केसरी हत्याकांड की सीबीआई जांच होगी। बिहार सरकार ने इसकी मंजूरी दे दी है।
बिहार के पूर्णिया से भाजपा विधायक राजकिशोर केसरी की हत्या के मामले में शनिवार को सीबीआई जांच की मांग की गई। बिहार के उप मुख्यमंत्री सुशील मोदी ने चिट्ठी लिखकर मुख्यमंत्री से यह मांग की।  इससे पहले बीजेपी विधायक राजकिशोर केसरी की हत्या के सिलसिले में आरोपी महिला को 14 दिन की न्यायिक हिरासत में भेज दिया गया था। इस मामले में आरोपी महिला और उसके दो साथियों पर हत्या और आपराधिक साज़िश का आरोप लगाया गया है।